L’UJI reivindica la seua memòria col·lectiva i els seus lligams en la inauguració de les galeries de doctors honoris causa, medalles i rectors



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/02/2q/inauguracio-galeria/&url=/com/noticies/2016/02/2q/inauguracio-galeria/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/02/2q/inauguracio-galeria/&url=/com/noticies/2016/02/2q/inauguracio-galeria/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/02/2q/inauguracio-galeria/&url=/com/noticies/2016/02/2q/inauguracio-galeria/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/02/2q/inauguracio-galeria/&url=/com/noticies/2016/02/2q/inauguracio-galeria/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI reivindica la seua memòria col·lectiva i els seus lligams en la inauguració de les galeries de doctors honoris causa, medalles i rectors Climent afirma que les galeries suposen un pas més «en la construcció de la nostra identitat i dels nostres valors»

01/03/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge inauguracio-galeria \_MG\_1618
Diapositiva actual

Recurs d'imatge inauguracio-galeria \_MG\_1486

Recurs d'imatge inauguracio-galeria \_MG\_1580

Recurs d'imatge inauguracio-galeria \_MG\_1506

Recurs d'imatge inauguracio-galeria \_MG\_1421

Recurs d'imatge inauguracio-galeria \_MG\_1459

Recurs d'imatge inauguracio-galeria \_MG\_1423

Recurs d'imatge inauguracio-galeria \_MG\_1470

Recurs d'imatge inauguracio-galeria \_MG\_1602

Recurs d'imatge inauguracio-galeria \_MG\_1597

* [![ inauguracio-galeria _MG_1618](/com/noticies/2016/02/2q/inauguracio-galeria/_MG_1618.JPG)](#)

  L’exposició es podrà veure fins finals de març al Paranimf i després s'ubicarà de forma definitiva en diferents espais del Campus. | FOTOS: Damián Llorens
* [![ inauguracio-galeria _MG_1486](/com/noticies/2016/02/2q/inauguracio-galeria/_MG_1486.JPG)](#)
* [![ inauguracio-galeria _MG_1580](/com/noticies/2016/02/2q/inauguracio-galeria/_MG_1580.JPG)](#)
* [![ inauguracio-galeria _MG_1506](/com/noticies/2016/02/2q/inauguracio-galeria/_MG_1506.JPG)](#)
* [![ inauguracio-galeria _MG_1421](/com/noticies/2016/02/2q/inauguracio-galeria/_MG_1421.JPG)](#)
* [![ inauguracio-galeria _MG_1459](/com/noticies/2016/02/2q/inauguracio-galeria/_MG_1459.JPG)](#)
* [![ inauguracio-galeria _MG_1423](/com/noticies/2016/02/2q/inauguracio-galeria/_MG_1423.JPG)](#)
* [![ inauguracio-galeria _MG_1470](/com/noticies/2016/02/2q/inauguracio-galeria/_MG_1470.JPG)](#)
* [![ inauguracio-galeria _MG_1602](/com/noticies/2016/02/2q/inauguracio-galeria/_MG_1602.JPG)](#)
* [![ inauguracio-galeria _MG_1597](/com/noticies/2016/02/2q/inauguracio-galeria/_MG_1597.JPG)](#)

El rector de la Universitat Jaume I, Vicent Climent, ha inaugurat l’exposició fotogràfica que recull les 63 imatges que conformen les galeries de doctores i doctors honoris causa, medalles i rectors de l’UJI. En l’acte celebrat dijous 25 de febrer de vesprada al Paranimf de l’UJI, en el marc de la celebració del 25 aniversari de la Universitat, Climent ha reivindicat la importància de la memòria que «ens defineix i dibuixa la nostra identitat i que és no només el nostre passat, sinó també el nostre present i, sobretot, el nostre futur». L’exposició es podrà veure fins finals de març al *follier* del primer pis del Paranimf, moment en el que les tres galeries passaran a la seua ubicació definitiva en diferents espais del Campus de Riu Sec.

«Amb aquestes tres galeries hem volgut afermar els nostres lligams. Voreu que són quasi tots rostres de persones, rostres d'homes i dones que han fet que la Universitat Jaume I siga la realitat que ens enorgulleix avui, quan celebrem el nostre primer quart de segle d'existència», ha senyalat  Climent, destacant així mateix la presència de les institucions representades que han estat claus en el desenvolupament de la Universitat. «Amb estes galeries la Universitat Jaume I dóna un pas més en la seua construcció; no dels edificis, no del campus, sinó d'allò més important, de la nostra identitat i dels nostres valors», ha ressaltat Climent, assenyalat que estes galeries,  habituals en totes les universitats consolidades, cobeixen un dèficit de memòria col·lectiva.

L’exposició inclou els rostres dels 41 doctors i doctores honoris causa que ha nomenat la Universitat Jaume I al llarg d'aquests 25 anys. Aquesta galeria quedarà permanentment exposada al *follier* del Paranimf com «edifici emblemàtic que acull els actes acadèmics». Climent ha anunciat que, amb la voluntat d’estendre les mirades sàvies dels doctors a altres indrets del campus «estem treballant per a complementar aquesta galeria fotogràfica amb una altra digital al Rectorat, on es podran veure aquests rostres i llegir les seues interessants biografies i aportacions». Pel que fa a la galeria de Medalles, que acull 18 persones i institucions que han rebut la més alta distinció de la Universitat, les fotografies s'exposaran de manera permanent a la Sala de Juntes del Rectorat «de manera que la seua memòria il·lumine l'espai de debat i govern de la nostra institució», ha assenyalat el rector.

Respecte a la galeria de rectors, que s’ubicarà en la Sala d’Autoritats del Paranimf, Vicent Climent ha agraït «la col·laboració desinteressada dels quatre magnífics professionals autors de les imatges» que han estat Antonio Pradas, Álex Pérez, Laura Avinent y Juan Plasencia. «Hem volgut que aquesta galeria de rectors siga una mostra variada, com ho és també la nostra universitat, plural i diversa, i que mostrés diferents punts de vista, diferents mirades, sobre les persones que han tingut la responsabilitat de gestionar i representar la nostra institució», ha explicat.

**60 rostres i tres institucions**

La galeria de doctores i doctors honoris causa està formada fins al moment per les fotografies d’arxiu en tonalitats sèpia dels 41 doctors i doctores honoris causa investits per la Universitat  en els seus 25 anys d’història, començant pel geòleg Vicent Sos Baynat, el primer al que la Universitat va concedir aquesta distinció el 12 de juny de 1992. Des de llavors, la Universitat ha investit nou doctors i doctores en l’àrea de Química; cinc en la de Filologia a l’igual que en Dret; quatre en la d’Història; tres en la de Filosofia i altres tants en Comunicació; dos en cadascuna de les àrees de Matemàtiques, Economia, Psicologia i Física, i un doctor en les de Geologia, Educació, Geografia i Medicina.

La galeria de rectors està formada per les fotografies en color dels quatre exrectors de la Universitat Jaume I realitzades per fotògrafs castellonecs. Així, Antonio Pradas fotografia al rector honorari de l’UJI, Francesc Michavila, que va ser el primer en ocupar el càrrec de rector de la Jaume I, entre abril de 1991 i octubre de 1993. La fotografia de Celestino Suárez, rector des d’octubre de 1993 fins a juny de 1995, ha estat realitzada per Àlex Pérez; mentre que Laura Avinent ha estat l’encarregada de retratar a Fernando Romero, rector de l’UJI des de juny de 1995 fins a juny de 2001. Des d’aquell moment fins a juny de 2010 va ocupar el càrrec de rector Francisco Toledo, retratat a la galeria per Juan Plasencia.

Pel que fa a la galeria de medalles, les 18 fotografies inclouen les imatges d’arxiu de les personalitats que han rebut aquesta distinció, començant per Joan Fuster i Joan Carles I d’Espanya l’any 1993. Posteriorment, la Universitat ha atorgat la seua medalla a Matilde Salvador, Arcadi Garcia, Francesc Michavila, Ramón Rodríguez Culebras, Agustín Escardino, Celestino Suárez, Antonio Tirado, Fernando Romero, Rafael Benavent, Carles Santos, Rafael Montero i José Luis Breva. Completa el llistat de personalitats el cantautor Raimon, que la rebrà en l’acte acadèmic del 26 de febrer de 2016. En aquest acte també s’atorgarà la medalla a l’Ajuntament de Castelló de la Plana i la Diputació de Castelló. Les dues institucions, igual que la Fundació Caixa Castelló-Bancaixa, a la que es va concedir la medalla en 2011, estan representades a la galeria amb una fotografia dels edificis que les alberguen.

[Fotografies](http://ujiapps.uji.es/com/fotonoticies/arxiu/2016/02/25/galeria-fotografica-uji/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00